《花县霞觞八景为王明府赋 其三 罗浮炼丹》
明代·李孙宸

东南富名山，罗浮佐衡霍。悠邈涨海外，仙灵于焉托。

眷兹神仙令，栖真炼大药。觉世有真言，要旨在抱朴。

穆如播仙风，岭表畅玄漠。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。